Publication: Magyar Közlöny
Issue: MK-1998-53 (Year: 1998, Number: 53)
Era: 1990-2004
Section: módosított — 287/1997. (XII. 29.) Korm. rendelet (a továbbiakban: R.) 2. §-a (1) bekezdésének b) pontja helyébe
Paragraph Index: 141

2. § Az R. 3. §-a (1) bekezdésének a) pontja helyébe a következő rendelkezés lép: [(1) Korlátlan számú utazásra érvényes 90%-os kedvezményű menetjegy igénybevételére jogosult:] „a) a szülő (szülők) és a vele (velük) együtt utazó legalább 3 gyermekük a 2. kocsiosztályon, ha a gyermekek 18 éven aluliak, vagy 26 éven aluliak és a nappali képzésben részt vevő tanulók, hallgatók érvényes diákigazolványával rendelkeznek, a személyi azonosság és a feltételek igazolására alkalmas igazolvány felmutatásával, továbbá életkorától függetlenül igényjogosult a szülőnek (szülőknek) az a gyermeke is, akire tekintettel — munkaképtelensége folytán — magasabb összegű családi pótlék jár, és ezt a kifizetőhely igazolja. A 4 éven aluli gyermekek a díjtalan utazás kedvezményét [2. § (1) bekezdés] vehetik igénybe;”

Source: https://magyarkozlony.hu/hivatalos-lapok/2f460552b2bafaa1899d025cc55b451bef42ad01/dokumentumok/e7aeb5ac6c1039f2f9969c7eddda6b088df73866/letoltes